**ОТЧЕТЕН ДОКЛАД**

**за дейността на НЧ „Просвета-1900”**

**село Дъбравино, община Аврен**

**за 2022 година**

Отчетният доклад за дейността на народно читалище „Просвета-1900” за 2022 год. е изготвен на основание чл.26а, ал.4 от Закона за народните читалища.

***ДАННИ ЗА ЧИТАЛИЩЕТО:***

Читалището в село Дъбравино е създадено през 1900 г.

Брой членове: 52

Книжен фонд: 4800 броя

Субсидирана численост: 2 бройки

Осигурен достъп до интернет: от 11 год.

Реализирани проекти от министерство на културата: 9 проекта

През отчетния период настоятелството работи за постигане целите поставени в разработените Програми за развитие на читалището в следните направления:

- опазване културно - историческото наследство и националните традиции;

- съдействие в изграждане на ценностна система у децата и младежите;

- осигуряване на по-добра, по-съвременна и по-качествена културно - образователна, социална и информационна среда за населението;

- подобряване дейността на библиотеката, съобразена с интересите и нуждите на населението, чрез различни форми на културно – масовата работа;

- участие в културните мероприятия на Общината;

- поддържане активно партньорство с общинска администрация, както и с културните институции и бизнеса за взаимна полза.

**ДЕЙНОСТИ ПО ИЗПЪЛНЕНИЕ НА ЦЕЛИТЕ**

***ОРГАНИЗАЦИОННА И СТОПАНСКА ДЕЙНОСТ***

 Организационната дейност в читалището е насочена към създаване на по-добри възможности за работа на читалищните дейци и потребителите.

Организацията и провеждането на празниците и мероприятията, се обсъждат на заседание и се вземат решения за провеждане на дейностите.

 През 2022 година библиотеката участва в проект по програма „Библиотеките съвременни центрове за четене и информираност“ към Министерството на културата, но проекта не беше одобрен.

 Компютърните работни места за посетители в библиотеката са 3 и са свързани с интернет. На компютърната техника редовно се извършва технически преглед, компютрите са преинсталирани.

**ОСНОВНИ ДЕЙНОСТИ:**

***I.БИБЛИОТЕЧНА И ИНФОРМАЦИОННА ДЕЙНОСТ***

Библиотечната дейност е една от основните дейности на читалището. Библиотеката работи за изпълнение на основната си цел, а именно осигуряване на достъп до информация на населението.

За постигане стандартите за библиотечно-информационно обслужване през годините освен обогатяването на библиотечния фонд се прави и абонамент за различни периодични издания.

Регистрираните посещения в библиотеката в изпълнение на Програма „Глобални библиотеки” са 120. Регистрираните читатели през изминалия период са 66, като 36 са ученици.

По повод 19 февруари, Националния празник - 3март, Деня на Ботев, Деня на съединението, Деня на независимостта и Деня на народните будители, и по повод годишнини на български и световни писатели се изготвят табла в библиотеката. Инициативата „Деца четат на деца” се отбелязва на Международния ден на книгата.

***II. РАЗВИТИЕ И ПОДПОМАГАНЕ ДЕЙНОСТТА НА САМОДЕЙНИТЕ СЪСТАВИ, КЛУБОВЕ, ФОРМАЦИИ И ДРУГИ ФОРМИ НА ХУДОЖЕСТВЕНА САМОДЕЙНОСТ***

 Дейността на читалището е грижата за разширяване и  развитие на любителското художествено творчество.

Художествено-творческата дейност в читалището има за цел запазване и развитие на традиционните ценности на българския народ, съхранение на обичаите и традициите.

 **Постоянни колективи към читалището:**

* + Детски танцов състав „Вълшебен звън” - 20 деца;
	+ Детска вокална група „Вълшебен звън“ - 20 деца;
	+ Група за автентичен фолклор - 10 жени;
	+ Фолклорна формация „Димая“ - 10 жени;
	+ Лазарска група - 20 момичета;
* Коледарска група - 12 момчета.

**Детски танцов състав и Детска вокална група „Вълшебен звън“ взеха участие в:**

 Шести Танцов фестивал „Танци край морето“ гр. Бяла, групата се завърна с грамота за успешно представяне.

**Група за автентичен фолклор**

* м.юли 2022 год. групата посети земеделска фирма „Тера Камчия“ с ръководител Владимир Димитров и пресъздаде обичая „Зажънване“.
* м.юли 2022 год. младежи участваха в онлайн фотоконкурс на тема „Цветя и декорации“ в с.Одринци, обл.Добрич.
* м.август 2022 год. групата участва в онлайн фолклорен фестивал в Украйна и получиха Диплом.
* м.септември 2022 год. групата участва в Двадесети и първи национален фолклорен фестивал в гр. Неделино, и получиха грамота за участие.

**Лазарска и коледарска група**

 Лазарската група проведе обичая „Лазаруване“ и зарадваха жителите на селото със своите песни и пожелания. От събраните продукти и яйца се направиха торбички и бяха раздадени на болни и самотни жители. Лазарките направиха дарение на читалището в размер на 340.00 лв. Бяха закупени 4 броя дамски блузи на стойност 282.00 лв. / двеста осемдесет и два лева /.

 Коледарската група проведе обичая „Коледуване“ със своите пожелания и песни благословиха жителите на селото. Коледарите разнесоха на болни и самотни жители торбички със сладки и питки. Групата реши и тази година да бъдат закупени носии за момчетата на стойност 620.00 лв./шестстотин и двадесет лева /, 2 ямурлука, 4 мъжки ризи, 4 мъжки потура.

 Към читалището има сформирани клубове – „Дамски клуб“, Клуб „над 55“, клуб „Който може, го може“ и клуб „Родолюбие“

За поредна година жителите от село Дъбравино се включиха в националната кампания „Дари капачка-спаси живот“. Благодарим им за активното участие.

 ***III. СЪБИТИЯ И ИНИЦИАТИВИ, ОРГАНИЗИРАНИ ОТ ЧИТАЛИЩЕТО –***

***ПРАЗНЕНСТВА, КОНЦЕРТИ, ЧЕСТВАНИЯ, СЪБОРИ И ДРУГИ***

Неделима част от дейността на НЧ “ Просвета-1900” е изпълнението на културния календар. Проведени са следните мероприятия:

 Бабин ден,14 февруари,19 февруари, 3 март, 8 март, Ден на Детето, Деня на съединението, Деня на независимостта на България, Деня на народните будители, 120 -години от основаването на читалището, посрещане на Дядо Коледа, Новогодишно парти.

**МАТЕРИАЛНО – ТЕХНИЧЕСКА БАЗА**

 Библиотеката се намира в сградата на детската градина. Пребоядисана е, и е в добро състояние.

**ФИНАНСИРАНЕ**

Финансирането на НЧ „Просвета-1900“ се извършва съгласно регламента на Закона за народните читалища и се осъществява по следните начини:

|  |  |  |
| --- | --- | --- |
|  | **Средства от….** | **2022 год.** |
| 1. | държавната субсидия  | 24747 |
| 2. | субсидия от Община Аврен |  3250  |
| 3. | спечелени проекти |  0 |
| 4. | членски внос |  140  |
| 5. | дарения |  440 |

 Читалищното настоятелство изказва благодарност към своите партньори и дарители, с което подпомагат финансово.

**НАСОКИ ЗА ДЕЙНОСТТА НА ЧИТАЛИЩЕТО ПРЕЗ 2023 ГОДИНА:**

* опазване културно - историческото наследство и националните традиции;
* съдействие в изграждане на ценностна система у децата и младежите;
* осигуряване на по-добра, по-съвременна и по-качествена културно - образователна, социална и информационна среда за населението;
* подобряване дейността на библиотеката, съобразена с интересите и нуждите на населението, чрез различни форми на културно – масовата работа;
* участие в културните мероприятия на Общината;
* поддържане активно партньорство с общинска администрация, както и с културните институции и бизнеса за взаимна полза.

Отчетният доклад за дейността на НЧ „Просвета-1900” за 2022 година е приет от Общото събрание на читалището на 11.03.2023 год.

**Председател:**

Румяна Георгиева Кирова

**Членове:**

Иванка Димова Иванова Петранка Стойчева Иванова

Светла Тодорова Ангелова Димитър Стоянов Петков